সাম্প্রতিক সময়ে বিভিন্ন ঘটনায় অনলাইনে বিশেষ করে সামাজিক যোগাযোগ মাধ্যম অস্থির হয়ে ওঠে। এই মাধ্যমকে কেন্দ্র করে অনেক অপ্রীতিকর ঘটনা ঘটেছে, বিব্রতকর পরিস্থিতির সৃষ্টি হচ্ছে। জনগণকে উত্তেজিত করতে উসকানি দেওয়া ও বিভ্রান্তিমূলক সংবাদ প্রচার করা হচ্ছে। এসব ঘটনা যেন আর না ঘটে, সামাজিক যোগাযোগ মাধ্যম ব্যবহার করে যাতে কেউ কারও অনিষ্ট করতে না পারে এই প্রশিক্ষণে সেসব বিষয়ে শেখানো হবে। এছাড়া সামাজিক যোগাযোগ মাধ্যম অপব্যবহারের কুফল সম্পর্কে সচেতনতা গড়ে তোলার জন্যও এই প্রশিক্ষণ বড় একটা প্ল্যাটফর্ম হিসেবে কাজ করবে।